Soektog na vermiste Soweto-seuntjie duur voort(Foto: Johannesburg Water/Twitter) Die soektog na Khayalethu Magadla, ŉ sesjarige seuntjie wat verlede week in ŉ oop mangat in Soweto geval het, duur voort. Johannesburg Water het reeds spesifieke reservoirs en watertoevoer geïsoleer en rioolpype gesluit om die reddingspan te help om die pyp te deursoek. Johannesburg Water het in ŉ verklaring gesê die span het vandag begin om die wal by die ou vullisstortingsterrein, sowat agt meter bo die mangat, te verwyder sodat die pyp oopgemaak kan word en ŉ kamera ingestuur kan word. “Die lyn langs Fuschiaweg in Klipspruit-Wes word Woensdag vanaf 13:00 deursoek. Dit beteken dat die span van mangat tot mangat moet stap – tot by die ruimte wat na die JW-afvalwaterwerke lei. Die afstand van waar die soektog vandag begin tot by die ruimte is vier kilometer.” Johannesburg Water vra die gemeenskap se ondersteuning, begrip en geduld terwyl die span fokus op die soektog na die vermiste seuntjie. Missing Khayalethu: The team is now walking the line manhole along Fuscia road in Klipspruit West. ^P pic.twitter.com/ru2WXNSXFH — Johannesburg Water (@JHBWater) June 22, 2022